વાત જાણે એમ બની કે અશ્વિની અને તેની નાની બહેન કેરી તોડવા માટે ખેતરે ગયાં હતાં, કેરી તોડીને ખેતરેથી પાછા આવતી વેળાએ, બંને બહેનો કેરી લઇને આગળ-પાછળ ચાલતી હતી, ત્યારે અશ્વિનીની નાની બહેનને પાછળથી એક ચિત્તાએ આવીને પકડી લીધી, નાની બહેનની બૂમ સાંભળતા અશ્વિની પાછળ ફરી અને તેણે જોયું કે તેની બહેનને ચિત્તાએ પકડી લીધી છે, ત્યારે ડરીને ભાગી જવાના બદલે, અશ્વિનીએ પોતાના હાથમાં રહેલી કેરી, અને જમીન ઉપર પડેલા પથ્થર એક એક કરીને ચિત્તા ઉપર ફેકવાનું શરૃ કર્યું, સાથે સાથે મદદ માટે પણ બૂમો પાડતી રહી, તેણે ચિત્તાનો ત્યાં સુધી સામનો કર્યો જ્યાં સુધી ગામના લોકો આવી ન ગયાં અને તેની બહેનને છોડાવી નહી.